b'\n_START_ARTICLE_\nJacob Cederholm\n_START_SECTION_\nSeuraura\n_START_PARAGRAPH_\nCederholm on Jonstorps IF:n kasvatti. H\xc3\xa4n toimi kaudella 2013\xe2\x80\x932014 seuran J18-junioreiden varakapteenina. Seuraavaksi kaudeksi 2014\xe2\x80\x932015 Cederholm siirtyi HV71:n J18-junioreihin pelaamaan ik\xc3\xa4luokan p\xc3\xa4\xc3\xa4sarjaa J18 Eliti\xc3\xa4. H\xc3\xa4n nousi joukkueen varakapteeniksi. Cederholm pelasi ison osan kaudestaan my\xc3\xb6s seuran J20-junioreissa. H\xc3\xa4n debytoi kauden aikana my\xc3\xb6s HV71:n SHL-joukkueessa, jossa Cederholm pelasi kolme ottelua ilman tehopisteit\xc3\xa4. Vain 16-vuotias Cederholm teki SHL-debyyttins\xc3\xa4 23. lokakuuta 2014 vieraissa Skellefte\xc3\xa5 AIK:ta vastaan._NEWLINE_Kaudella 2015\xe2\x80\x932016 Cederholm nousi jo 17-vuotiaana HV71:n J20-junioreiden kapteeniksi. H\xc3\xa4n pelasi kauden aikana seuran SHL-joukkueessa yhdeks\xc3\xa4n runkosarja- ja viisi Mestarien liigan ottelua ilman tehopisteit\xc3\xa4. Huhtikuussa 2016 Cederholm teki HV71:n kanssa kaksivuotisen SHL-sopimuksen._NEWLINE_Winnipeg Jets varasi Cederholmin nelj\xc3\xa4nnell\xc3\xa4 kierroksella 97. pelaajana NHL:n varaustilaisuudessa 2016. Samana kes\xc3\xa4n\xc3\xa4 h\xc3\xa4net varasi my\xc3\xb6s Sibir Novosibirsk 142. pelaajana KHL:n varaustilaisuudessa.\n_START_SECTION_\nMuuta\n_START_PARAGRAPH_\nCederholmin isoveli Anton on Vancouver Canucksin viidennen kierroksen varaus vuodelta 2013. H\xc3\xa4n pelaa my\xc3\xb6s puolustajana.'